Želimir Puljić

**Želimir Puljić** (født 1947) er en kroatisk prelat og emeritert katolsk erkebiskop av Zadar.
## Liv og virke
### Bakgrunn
Želimir Puljić gikk på bispedømmets videregående skole i Dubrovnik. Han fullførte studiene i katolsk teologi i Split og Roma. I Roma oppnådde han lisensiat i pastoralteologi og doktorgrad i psykologi. 
### Prest
Den 24. mars 1974 ble han presteviet i Roma av kardinal Agnelo Rossi, for bispedømmet Mostar-Duvno. Etter å ha fullført studiene i Roma fra 1978 til 1980, ble han prefekt i seminaret til det bosnisk-hercegovinske erkebispedømmet Vrhbosna, der han så var  rektor fra 1985 til 1988.

### Biskop av Dubrovnik
Pave Johannes Paul II utnevnte ham til biskop av Dubrovnik den 7. desember 1989. Kan ble bispeviet den 19. januar 1990 av kardinalerkebiskop Franjo Kuharić av Zagreb; medkonsekrerende var erkebiskop Ante Juric av Split-Makarska, og boskop Pavao Žanić av Mostar-Duvno (-Trebinje og Mrkan). Han tiltrådte som biskop av Dubrovnik 14. januar 1990.

### Erkebiskop av Zadar
Den 15. mars 2010 utnevnte pave Benedikt XVI ham til erkebiskop av Zadar.

Erkebiskop Želimir Puljić var president for *Rådet for kultur og kirkearv i Kroatia* i Den kroatiske bispekonferanse. 

I oktober 2010 overbragte erkebiskop Puljić, som fulgte opp ønsket fra sin forgjenger, et lite sølvrelikvieskrin som inneholdt en del av relikviene til den hellige Simeon til erkebiskop Theofylactus av Jordan, representant for Theofilos III, den gresk-ortodokse patriark av Jerusalem, for klosteret av den hellige Simeon gudbæreren i Katamon i Jerusalem. Det er alment antatt at relikviene til den hellige Simeon, en av Zadars vernehelgener, ligger i St. Simeon-kirken i Zadar.

Erkebiskop Želimir Puljić ble også president for *Rådet for kroatisk pastoralomsorg i utlandet* ved den kroatiske og bosnisk-hercegovinske bispekonferanse. 

Fra 2017 til 2022 var han president for Den kroatiske biskopskonferanse, og deretter var han dens visepresident.

I 2015 foreslo den kroatiske erkebiskopen Želimir Puljić en folkeavstemning om legalisering av Ustashas fascistiske honnør *([[Za dom spremni]])* innen militæret.

Den 7. april 2022 utnevnte pave Frans en koadjutorerkebiskop til å bistå ham, nemlig Milan Zgrablić. 

Den 14. januar 2023 aksepterte pave Frans hans aldersrelaterte avskjed, med den følge at Milan Zgrablić etterfulgte ham som erkebiskop.

Fra 14. februar til 28. oktober 2023 var Puljić apostolisk administrator for det vakante erkebispedømmet Split-Makarska.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Antun Bauer (1856-1937) *1911
* Erkebiskop Josip Antun Ujcić (1880-1964) *1937
* Kardinal Franjo Šeper (1905-1981) *1954
* Kardinal Franjo Kuharić (1919-2002) *1964 
* Biskop *Želimir Puljić* (1938- ) *1998

## Referanser